पाएं अपने शहर की ताज़ा ख़बरें और फ्री ई-पेपरडाउनलोड करें
मेडिकल कॉलेज अस्पताल परिसर में स्थित स्वास्थ्य विभाग के जीएनएम सेंटर के स्टोर में शुक्रवार की शाम को आग लग गयी। स्टोर से 30 मीटर की दूरी पर कोविड अस्पताल है जहाँ 150 के करीब मरीज भर्ती है । इससे आग के फैलने की आशंका से प्रबंधन में अफरा तफरी मच गई। सूचना पर फायर ब्रिगेड की टीम समय रहते पहुँच गई और आग पर काबू पा लिया। जिसके बाद लोगो ने राहत की सांस ली। आग से ऐसी, मेडिकल उपकरण व अन्य सामान जल गए। आग लगने के कारणों का पता नहीं चल पाया है। शार्ट सर्किट से आग लगने की संभावना है।
एक बिल्डिंग में स्वास्थ्य विभाग के कई ऑफिस है संचालित
जिस भवन में आग लगी है वह मेडिकल कॉलेज अस्पताल परिसर में ही पीछे तरफ है। दो मंजिला भवन में जीएनएम ट्रेनिग सेंटर, स्वास्थ्य विभाग के ज्वाइंट डायरेक्टर का ऑफिस है। इसके अलावा इसके एक हिस्से में सीएमएचओ का स्टोर है जहाँ दवा रखी जाती है। इसके पास के दूसरे भवन में नेत्र विभाग, रेडियोलॉजी विभाग है। आग फैलती तो नुकसान काफी होता।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva mag_Deva hin_Deva zho_Hant eng_Latn